text: Syv kvæstet ved uheld i Vejle
  23 juni 2012 kl. 13.53
  Syv personer blev natten til lørdag kvæstet ved et færdselsuheld i Vejle.
  Uheldet skete ved to tiden, da en bil med en 22-årig mand bag rattet kom kørende i høj fart ad Dæmningen. 
  Her mistede han herredømmet over køretøjet, der røg over i modsatte vejbane og stødte frontalt ind ind en modkørende.
  
  Måtte skæres fri
  I den ramte bil sad fem personer, der blev fastklemt og måtte skæres fri. 
  De i alt syv personer i bilerne blev kørt til sygehusene i Kolding og Odense. 
  Ingen blev dog alvorligt kvæstet.
  